დრიკუს დუ პლესი

დრიკუს დუ პლესი (დ. 14 იანვარი, 1994 ), ასევე ცნობილი ინიციალებით DDP — სამხრეთ აფრიკელი პროფესიონალი შერეული საბრძოლო ხელოვნების მებრძოლი. ის ასპარეზობს Ultimate Fighting Championship-ის (UFC) საშუალო წონით კატეგორიაში ჩემპიონის სტატუსით. ის არის პირველი სამხრეთ აფრიკელი, რომელმაც UFC-ის ჩემპიონის ტიტული მოიპოვა.  2025 წლის 11 მარტის მდგომარეობით, ის #5 ადგილზეა UFC-ის მამაკაცთა pound-for-pound რეიტინგში. UFC-ის გარდა, დუ პლესი ასევე არის საშუალო წონითი კატეგორიის Extreme Fighting Championship-ის (EFC) ჩემპიონი და ყოფილი Konfrontacja Sztuk Walki-ს (KSW) ჩემპიონი.
ბიოგრაფია
დუ პლესიDricus du Plessis gives Las Vegas some Afrikaans lessons at UFC 276 Julian Kiewietz, iol.co.za (2 July 2022)‘Huge congrats to South African MMA’ - Dricus du Plessis garners praise from Conor McGregor after major UFC win Julian Kiewietz, msn.com (9 July 2023) დაიბადა ველკომში, სამხრეთ აფრიკა. დუ პლესიმ დაიწყო ძიუდოს ვარჯიში ხუთი წლის ასაკში, შემდეგ ჭიდაობა - თორმეტი წლისამ და ქიქბოქსინგი - თოთხმეტი წლის ასაკში.

2012 წელს 17 წლის ასაკში დუ პლესი გახდა სამხრეთ აფრიკის პირველი მედალოსანი WAKO მსოფლიო ჩემპიონატზე. მან მოიგო ოქროს მედალი K-1 სტილის კიკბოქსინგში, მაგრამ გადაწყვიტა, გადასულიყო შერეულ საბრძოლო ხელოვნებაზე მას შემდეგ, რაც გააცნობიერა, რომ კიკბოქსინგში არ იყო იმდენად დიდი ფული.

საბრძოლო ხელოვნებასთან ერთად დუ პლესი ასევე თამაშობდა რაგბს  და მას შემდეგ გახდა Springboks-ის, სამხრეთ აფრიკის ეროვნული რაგბის გუნდის, მხარდამჭერი. მან ისწავლა პრეტორიის უნივერსიტეტში აგრარული ეკონომიკა, მაგრამ შეწყვიტა სწავლა ბოლო წელს, რათა კარიერა შერეულ საბრძოლო ხელოვნებაში გაეგრძელებინა.
Ultimate Fighting Championship კარიერა
დუ პლესიმ თავისი სადებიუტო გამოსვლა გამართა მარკუს პერესის წინააღმდეგ 2020 წლის 11 ოქტომბერს UFC Fight Night 179-ზე.  მან მოიგო ბრძოლა ნოკაუტით პირველ რაუნდში.

დუ პლესი უნდა შეხვედროდა ტრევინ ჯაილსს 2021 წლის 20 მარტს UFC on ESPN 21-ზე. თუმცა დუ პლესი გამოეთიშა შეჯიბრს ვიზის პრობლემების გამო, რის გამოც იგი შეცვალა რომან დოლიძემ. ბრძოლა ჯაილსთან გადაიდო 2021 წლის 10 ივლისს UFC 264-ისთვის. დუ პლესიმ მოიგო ბრძოლა ნოკაუტით მეორე რაუნდში. ამ გამარჯვებამ მას მოუტანა „საუკეთესო გამოსვლის"() ჯილდო.

2022 წლის 9 აპრილს დუ პლესი უნდა შეხვედროდა კრის კერტისს  UFC 273-ზე. თუმცა კერტისი გამოეთიშა მაჯის დაზიანების გამო და იგი შეცვალა ენტონი ჰერნანდესმა. ბრძოლები კვლავ შეიცვალა მას შემდეგ, რაც ნასურდინ იმავოვი გამოეთიშა ვიზის პრობლემების გამო. დუ პლესის მოუწია შეხვედრა კელვინ გასტელუმთან. თუმცა გასტელუმმა გამოაცხადა უარი შეჯიბრამდე ერთი კვირით ადრე  ტრავმის გამო და მისი ბრძოლა დუ პლესისთან გაუქმდა.

შემდეგ დუ პლესი შეხვდა ბრედ ტავარესს UFC 276-ზე 2022 წლის 2 ივლისს. მან მოიგო ბრძოლა ერთსულოვანი გადაწყვეტილებით.

დუ პლესი შეხვდა დარენ ტილს UFC 282-ზე 2022 წლის 10 დეკემბერს. მან მოიგო ბრძოლა საბმიშენით მესამე რაუნდში. ამ ბრძოლამ მას მოუტანა პირველი „ღამის ბრძოლის"() ჯილდო.

დუ პლესი შეხვდა დერეკ ბრანსონს 2023 წლის 4 მარტს, UFC 285-ზე. მან მოიგო ბრძოლა ტექნიკური ნოკაუტით მეორე რაუნდის 4:59 წუთზე.

დუ პლესი შეხვდა ყოფილ UFC საშუალო წონის ჩემპიონს რობერტ უიტეკერს ტიტულის ელიმინაციის ბრძოლაში 2023 წლის 8 ივნისის, UFC 290-ზე. მან მოიგო ბრძოლა ტექნიკური ნოკაუტით მეორე რაუნდში. ამ გამარჯვებამ მას მოუტანა „ღამის ბრძოლის"() ჯილდო და პირველი პრეტენდენტის ადგილი საშუალო წონით დივიზიონში.

უიტეკერის დამარცხების შემდეგ ელოდნენ, რომ დუ პლესი შეხვდებოდა ისრაელ ადესანიას UFC საშუალო წონის ჩემპიონატისთვის UFC 293-ზე. თუმცა დუ პლესიმ გადაწყვიტა, არ ებრძოლა ფეხის ტრავმის გამო და იგი შეცვალა შონ სტრიკლენდმა.
UFC საშუალო წონის ჩემპიონი
დუ პლესი შეხვდა შონ სტრიკლენდს UFC საშუალო წონის ჩემპიონატისთვის 2024 წლის 20 იანვარს UFC 297-ზე. დუპლესი და სრიკლენდი ესწრებოდა UFC 296-ს 2023 წლის 16 დეკემბერს. ისინი ისხდნენ ერთმანეთისგან ორი რიგის დაშორებით. სიტყვიერი შელაპარაკების შემდეგ სტრიკლანდმა ანიშნა მაყურებლებს სხვაგან გადასულიყვნენ, შემდეგ კი თავს დაესხა დუ პლესს. ჩხუბი სწრაფად შეწყდა და სტრიკლენდი გაიყვანეს დარბაზიდან.

UFC 297-ზე დუ პლესიმ მოიგო ბრძოლა გადაწყვეტილებით. ის გახდა პირველი UFC ჩემპიონი სამხრეთ აფრიკიდან. 13 out of 24 media outlets scored the bout for du Plessis. 24 მედია გამოცემიდან 13-მა დააფიქსირა ქულები დუ პლესის სასარგებლოდ. ამ ბრძოლამ მას მოუტანა „ღამის ბრძოლის" (Fight of the Night) ბონუსი.

დუ პლესიმ თავისი პირველი ტიტული დაიცვა ისრაელ ადესანიას (ყოფილი ორგზის ჩემპიონი საშუალო წონით კატეგორიაში) წინააღმდეგ 2024 წლის 18 აგვისტოს UFC 305-ზე. მან მოიგო ბრძოლა მეოთხე რაუნდში. ადესანიას კარიერაში ეს იყო პირველი დანებება.

2025 წლის 9 თებერვალს UFC 312-ზე დუ პლესიმ მეორედ დაიცვა თავისი ტიტული რემატჩში ყოფილი ჩემპიონთან, შონ სტრიკლენდთან წინააღმდეგ. მან მოიგო ბრძოლა ერთსულოვანი გადაწყვეტილებით.

დრიკუს დუ პლესიმ ტიტული მესამედ დაიცვა დაუმარცხებელი პრეტენდენტის ხამზატ  ჩიმაევის წინააღმდეგ 2025 წლის 16 აგვისტოს UFC 319-ზე. მან ტიტული დაკარგა გადაწყვეტილებით. ამით ხამზატ ჩიმაევი გახდა ახალი საშუალო წონის კატეგორიის ჩემპიონი UFC-ში.

სქოლიო

კატეგორია:დაბადებული 1994
კატეგორია:დაბადებული 14 იანვარი
კატეგორია:ცოცხალი ადამიანები